# **O.Š. dr.FRANJO TUĐMAN**

**ZAGREBAČKA 41, ŠARENGRAD**

OIB: 48702965827

RKDP : 10127

Šarengrad, 13.12.2022.

  **OBRAZLOŽENJE PRIJEDLOGA FINANCIJSKOG PLANA ZA 2023. GODINU**

**TE PROJEKCIJE PLANA ZA 2024. I 2025. GODINU**

 Financijski plan OŠ dr. Franjo Tuđman je akt kojim su utvrđeni prihodi i primici te rashodi i izdaci u skladu s proračunskim klasifikacijama. Financijski plan se donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, dobrog financijskog upravljanja i transparentnosti.

OBRAZLOŽENJE OPĆEG DIJELA PRIJEDLOGA FINANCIJSKOG PLANA ZA 2023. GODINU I PROJEKCIJA ZA 2024. I 2025. GODINU

1.UVOD

 Prijedlog financijskog plana Osnovne škole dr. Franjo Tuđman Šarengrad za razdoblje 2023.-2025. godine izrađen je prema metodologiji propisanoj Zakonom o proračunu i podzakonskim aktima kojima se regulira provedba zakonskih rješenja.

Sukladno Zakonu o proračunu , a na temelju Smjernica ekonomske i fiskalne politike za trogodišnje razdoblje, MF sastavilo je Upute za izradu proračuna jedinica lokalne i područne samouprave za razdoblje 2023.-2025. Na temelju dostavljenih uputa, odjel za financije osnivača izradio je Upute za izradu proračuna upravnih tijela i proračunskih korisnika proračuna Vukovarsko-srijemske županije za razdoblje 2023.-2025. te ih dostavio na postupanje.

 Odredbama članka 39. Zakona o proračunu, predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za slijedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izrada financijskih planova zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

 Financijski plan Osnovne škole dr. Franjo Tuđman čine prihodi i primici te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. Obrazloženje prijedloga financijskog plana sadrži obrazloženje općeg dijela financijskog plana po ekonomskoj klasifikaciji i izvorima financiranja, dok je posebni dio proračuna obrazložen po programima

(projektima/aktivnostima).

 Opći dio financijskog plana sastoji se od Računa prihoda i rashoda i Računa financiranja.

*2. RAČUN PRIHODA I RASHODA*

 Financijski plan Osnovne škole dr. Franjo Tuđman za 2023. godinu planiran je u iznosu od 616.723,07 EUR.

 Strukturu Prijedloga financijskog plana čine:

Prihodi poslovanja: 616.723,07 EUR

Prihodi od prodaje nefinancijske imovine: 0,00

Rashodi poslovanja: 615.395,84 EUR

Rashodi za nabavu nefinancijske imovine : 1.327,23

Raspoloživa sredstva iz prethodne godine: 0,00

*2.1. Prihodi*

Ukupni prihodi za 2023. godinu planirani su u iznosu 616.723,07 EUR. Pregled prihoda prema ekonomskoj klasifikaciji na razini skupine daje se u tabličnom prikazu:

 EUR

|  |  |  |
| --- | --- | --- |
| Vrsta prihoda | Iznos | Udio prihoda u strukturi ukupnih prihoda |
| *UKUPNI PRIHODI* | **616.723,07** | 100,00 % |
| *1.PRIHODI POSLOVANJA* | **616.723,07** | 100,00 % |
| 63 Pomoći iz inoz. i od subjek. unutar općeg prorač.  | 532.483,90 | 86,34 % |
| 65 Prihodi po posebnim propisima | 1.990,84 | 0,32 % |
| 66 Prihodi od prod.proizv.i robe te pruž.usl. i od donac. | 1.678,95 | 0,27 % |
| 67 Prihodi iz nadležnog proračuna | 80.569,38 | 13,07 % |
|  |  |  |
| 2.PRIHODI OD PRODAJE NEFIN. IMOVINE | 0,00 | 0,00 % |

Prihodi za 2024. i 2025.planirani su u približno istom opsegu kao i za 2023.

Prema izvorima financiranja, prihodi za 2023. godinu planirani su kako slijedi :

|  |  |
| --- | --- |
| Izvori finaciranja  | iznos u EUR |
| 1 Opći prihodi i primici -proračun VSŽ  | 80.569,38 |
| 3 Vlastiti prihodi | 351,72 |
| 4 Prihodi za posebne namjene | 1.990,84 |
| 5 Pomoći iz nenadležnog proračuna | 532.483,90 |
| 6 Donacije | 1.327,23 |
|  UKUPNO : | 616.723,07 |

## 2.1.1.Prihodi poslovanja

Prihodi poslovanja za 2023. godinu planirani su u iznosu od 616.723,07 EUR.

Prihodi iz inozemstva i od subjekata unutar općeg proračuna planiraju se u iznosu od 532.483,90 EUR i u strukturi ukupnih prihoda čine 86,34 %.Najvećim dijelom se odnose na pomoći proračunskim korisnicima iz proračuna koji im nije nadležan a riječ je sredstvima za financiranje rashoda za zaposlene koji se isplaćuju iz državnog proračuna. Pomoći također obuhvaćaju i nabavu besplatnih udžbenika ( 3.318,07) , kao i prijenose EU sredstava planirana u iznosu 3.483,97 EUR (projekt Erasmus+). Pod ovom stavkom planirana je pomoć Grada Iloka za nabavku radnih bilježnica u iznosu 3.318,07 EUR.

Prihodi po posebnim propisima planiraju se ostvariti u iznosu od 1.990,84 EUR, a u strukturi ukupnih prihoda čine 0,17% , (prvenstveno su to prihodi od sufinanciranja roditelja za prehranu učenika u školi).

Prihodi od prodaje proizvoda i robe te pruženih usluga i prihodi od donacija planiraju se u iznosu od 1.678,95 EUR, odnosno u strukturi 0,27% ukupnih prihoda, škola temeljem ugovora o najmu zemljišta ostvaruje godišnji prihod u iznosu od 350 EUR a prihodi od mogućih donacija od fizičkih i pravnih osoba izvan općeg proračuna čine manji udio planiranih prihoda.

Prihodi iz nadležnog proračuna planirani su u iznosu od 80.569,38 EUR odnosno 13,07% ukupnih prihoda. Ostvaruju se iz županjskog proračuna temeljem Odluke o financiranju decentraliziranih funkcija u obrazovanju, a koriste se za pokriće rashoda za redovno poslovanje.

*2.2.Rashodi*

Ukupni rashodi za 2023. godinu planirani su u iznosu 616.723,07 EUR. Pregled rashoda prema ekonomskoj klasifikaciji na razini skupine daje se u tabličnom prikazu :

 EUR

|  |  |  |
| --- | --- | --- |
| Vrsta prihoda | Iznos | Udio prihoda u strukturi ukupnih prihoda |
| ***UKUPNI RASHODI*** | **616.723,07** | **100,00 %** |
| ***1.RASHODI POSLOVANJA*** | **615.395,84** | **99.78 %** |
| *31 Rashodi za zaposlene* | 497.146,46 | 80.61 % |
| *32* *Materijalni rashodi* | 112.701,57 | 18,27 % |
| *34 Financijski rashodi* | 238,90 | 0,04 % |
| *37 Naknade građanima- nabava radnih biljež.. i udžb.* | 5.308,91 | 0,86 % |
| *2.* ***RASHODI ZA NABAVU NEFINAN. IMOVINE*** | **1.327,23** | **0,22 %** |
| *42 Rashodi za nabavu proizveden dugotrajne .imovine* | 1,327,23 | 0,22 % |

Rashodi za 2024. i 2025.planirani su u približno istom opsegu kao i za 2023.

Prema izvorima financiranja, rashodi za 2023. godinu planirani su kako slijedi :

|  |  |
| --- | --- |
| Izvori finaciranja  | iznos u EUR |
| 1 Opći prihodi i primici -proračun VSŽ  | 80.569,38 |
| 3 Vlastiti prihodi | 351,72 |
| 4 Prihodi za posebne namjene | 1.990,84 |
| 5 Pomoći iz nenadležnog proračuna-MZO | 525.681,86 |
| 5 Pomoći iz nenadl.proračuna -Grad Ilok | 3.318,07 |
| 5 Pomoći-sredstva EU fondova Erasmus+ | 3.483,97 |
| 6 Donacije | 1.327,23 |
|  UKUPNO : | 616.723,07 |

## *2.2.1.Rashodi poslovanja*

Rashodi poslovanja za 2023. godinu planirani su u iznosu od 616.723,07 EUR.

Rashodi za zaposlene planirani su u iznosu od 497.146,46 EUR i u strukturi ukupnih rashoda čine najznačajniji udio od 80,61 %. U ovoj skupini rashoda planirane su bruto plaće zaposlenika, ostali rashodi te doprinosi na plaću.

Materijalni rashodi planirani su u ukupnom iznosu od 112.701,57 EUR i u strukturi ukupnih rashoda iznose 18,27%, a obuhvaćaju rashode za potrebe redovnog poslovanja koji se najvećim dijelom financiraju iz državnog proračuna. Navedena skupina rashoda obuhvaća rashode za nabavu uredskog materijala, naknade za prijevoz zaposlenih, stručno usavršavanje i službena putovanja zaposlenika, energiju, materijal i sirovine, tekuće i investicijsko održavanje, sitan inventar, rashode za usluge telefona, pošte i prijevoza učenika, promidžbe i informiranja, zdravstvene, računalne, intelektualne i ostale usluge, premiju osiguranja, reprezentaciju i članarine.

Najveći udio rashoda u strukturi materijalnih rashoda odnosi se na materijal i energiju i to čak 36,74%, zatim slijede rashodi za prijevoz učenika 23.79%.

*2.2.2.Rashodi za nabavu nefinancijske imovine*

## Rashodi za nabavu nefinancijske imovine planirani su u iznosu od 1.327,23 EUR i najvećim dijelom se odnose na nabavu besplatnih udžbenika za učenike ( izvor financiranja državni proračun ), kao i nabavku opreme za potrebe redovnog poslovanja.

## *2.3.Prijenos sredstava iz prethodne godine*

Planira se prijenos neutošenih sredstava ( oko 3.722 EUR) iz programa Erasmus + financiranog temeljem prijenosa sredstava pomoći iz EU u slijedeću godinu i utrošiti se do kraja 2023. godine, kada i završava projekt.

## OBRAZLOŽENJE POSEBNOG DIJELA PRIJEDLOGA FINANCIJSKOG PLANA ZA 2023.-2025.

**1.Uvod i djelokrug rada**

##

Škola je pravna osoba i upisuje se u sudski registar nadležnoga Trgovačkog suda te u zajednički elektronski upisnik ustanova osnovnog i srednjeg školstva Ministarstva znanosti, obrazovanja. Osnivač Škole je Vukovarsko-srijemska županija, pravni je slijednik Osnovne škole Šarengrad i nosi naziv Osnovna škola dr. Franjo Tuđman, sa sjedištem u Šarengradu, Zagrebačka 41.

Škola ima dvije područne škole i to:

1. Područna škola u Bapskoj, S. Radića 11
2. Područna škola u Mohovu, Sv. N. Tavelića 1

Djelatnost Škole je odgoj i obvezno osnovno školovanje djece i mladih.

Školske godine 2021./2022. školu je polazilo 44 učenika a ove 2022./2023. upisano je ukupno 46 učenika raspoređenih u 8 razrednih odjela u matičnoj i dvije područne škole. Planira se da broj učenika neće padati.

Ukupan broj zaposlenih je 33; nastavnika je 21 (10 s punim i 11 s nepunim radnim vremenom),ravnatelj i stručni suradnici ukupno 4 ( knjižničar i psiholog – ½ radnog vremena) i ukupno 8 administrativnih i pomoćno-tehničkih zaposlenika.

**2.Obrazloženje programa**

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju i podizanjem nastavnog standarda na višu razinu, poticanjem učenika na izražavanje kreativnosti, nadarenosti i sposobnosti, širenjem obveznog kurikuluma pružanjem raznovrsnih, prema interesima učenika ponuđenih, izbornih i fakultativnih sadržaja, skrbi se za stalno učenje i napredovanje učenika, razvijanje navike
cjeloživotnog obrazovanja, usvajanje zdravih životnih navika, razvoj kompletne mlade osobe s razvijenim samopoštovanjem i građanskom sviješću, poticanje otvorene komunikacije povećanjem uključenosti obitelji, lokalne zajednice, socijalnih i drugih partnera, jačanje preventivne uloge škole naspram društveno neprihvatljivih oblika ponašanja.

Financijskim planom škole planirana su sredstva za provođenje kvalitetnog obrazovanja i odgoja učenika iz programa Osnovnoškolskog obrazovanja.

Osnovno obrazovanje obuhvaća opće obrazovanje i druge oblike obrazovanja djece i mladih.

Ovaj program provodit će se kroz sljedeće aktivnosti i projekte:

- redoviti program osnovnoškolskog obrazovanja

- opremanje OŠ

- te programe iznad minimalnog standarda : školska prehrana,školska zadruga i učeničko stvaralaštvo

Financijskim planom Škole planirana su sredstva za provođenje plana i programa te kurikuluma Škole:

-redovna nastava, dodatna i dopunska te izborna nastava- sredstva su osigurana od strane MZO-a
-terenska nastava,izleti i ekskurzije financirat će se iz uplata roditelja i Škole, prema utvrđenom Godišnjem planu i programu te kurikulumu Škole – prijedlog za sufinanciranje učenika daju razrednici u dogovoru s Učiteljskim vijećem.

- tekuće i investicijsko održavanje zgrada i opreme te opremanje školskih zgrada financirat će se iz kapitalnih i decentraliziranih sredstava Vukovarsko-srijemske županije
-osigurat će se sredstva za praćenje sigurnosti na radu (osposobljavanje djelatnika za zaštitu na radu i zaštitu od požara te praćenje od strane licenciranih firmi kao kontrole sigurnosti rada u Školi).
-osigurat će se sredstva za sistematske i sanitarne pregleda zaposlenika
- sredstvima za pokriće materijalnih rashoda osigurat će se podmirivanje troškova za energenata (struja, plin, voda), interneta,telefona, uredskog materijala za potrebe nastave, stručnog usavršavanja učitelja, stručnih suradnika,ravnatelja te administrativnih djelatnika.

Financijskim planovima i programima žele se osigurati što kvalitetniji uvjeti za izvođenje nastave,opremanje Škola te bi postignuća učenika trebala biti bolja i kvalitetnija.

Kroz trogodišnje razdoblje pokušat ćemo racionalizirati troškove (koliko je najviše moguće), pratit ćemo rezultate korištenja financija te uspoređivati kako ulaganja u pojedine segmente utječu na ukupno poboljšanje rezultata Škole.
Naročito će se pratiti uspješnost učenika (poboljšanje pismenosti, općih i specifičnih znanja), uz korištenje i nabavu stručne literature, informatičkih programa te drugih edukativnih sredstava. Učenike ćemo poticati na kreativnost, razvijanje logičkog zaključivanja, uključivanje u slobodne aktivnosti, natjecanja te sudjelovanje u drugim školskim projektima, na priredbama i manifestacijama gdje će svaki pojedinac moći sudjelovati s obzirom na svoje sposobnosti i interese.

**3.Zakonske i druge pravne osnove**

1. Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10)

2. Zakon o ustanovama (NN broj 76/93, 29/97, 47/99, 35/08),
3. Zakon o proračunu (NN broj 87/08, 136/12, 15/15), Pravilnik o proračunskim klasifikacijama i Pravilnik o proračunskom računovodstvu i računskom planu
4. Zakon o fiskalnoj odgovornosti (NN broj 139/10,19/14. ), Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila
5. Upute za izradu prijedloga Financijskog plana za razdoblje 2023.-2025. godine

6.Godišnji plan i program rada za školsku 2022./2023.godinu
7. Školski kurikulum za školsku godinu 2022./2023.godinu

**4.Ciljevi provedbe programa i pokazatelji uspješnosti ostvarenja tih ciljeva**

Svi naprijed navedeni zadaci i ciljevi djelovanja škole iziskuju određena financijska sredstva koja se osiguravaju iz proračuna MZO ( za plaće zaposlenika ) i iz proračuna VSŽ-e za pokriće materijalnih rashoda.Odobrena financijska sredstva i preuzete obveze moraju imati uporište u ciljevima iz djelokruga rada škole, a škola ima obvezu racionalno, svrsishodno i planski raspolagati s istima.

Također,planovi se donose za nastavnu, a ne za fiskalnu godinu.To je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za 2 godine.

Prioritet škole je pružanje usluge osnovnoškolskog obrazovanja i odgoja naših učenika, s ciljem podizanja kvalitete nastave na što višu razinu, i to stalnim i kvalitetnim usavršavanjem nastavnika i podizanjem materijalnih i drugih uvjeta rada na viši standard.

Učenike će se poticati na izražavanje kreativnosti,talenata i sposobnosti te razvoj pozitivnih vrijednosti i natjecateljskog duha kroz uključivanje u slobodne aktivnosti,natjecanja te druge školske projekte, priredbe i manifestacije.

Poticat će se kvalitetna komunikacija na relacijama nastavnik-učenik-roditelj, učenik-učenik, učenik- nastavnik-zaposlenici, međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.

Slobodne aktivnosti organizirane su preko dramske, literarne, ritmičke, glazbene, eko-etno grupe i športske grupe, prema mogućnostima škole. Rad skupina u slobodnim aktivnostima predstavit će se tijekom tradicionalnih školskih priredbi, školskih natjecanja i raznih kulturnih i gospodarskih sajmova, izložbi, manifestacija i sl.

U Školi se izvode izvannastavne aktivnosti učenika radi proširivanja obrazovnih sadržaja, poticanja individualnih sklonosti i sposobnosti učenika, razvijanja zajedništva učenika, razvijanja društvenog života i razonode učenika.

Izvannastavne aktivnosti temelje se na načelu dragovoljnosti izbora sadržaja i oblika rada.

Učenici mogu biti uključeni u izvanškolske aktivnosti, a rad učenika u izvanškolskim aktivnostima može se priznati kao ispunjavanje školskih obveza.

U izvođenju odgojno-obrazovnih sadržaja te obavljanju djelatnosti Škola surađuje s drugim školama, ustanovama, udrugama te drugim javnim pravnim i fizičkim osobama.

Škola sudjeluje u društvenom životu naselja/mjesta s čijih područja učenici pohađaju Školu. U tu svrhu Škola organizira kulturno-umjetničke manifestacije, športska natjecanja i dr.

Radi upotpunjavanja obrazovnih sadržaja te realizacije zadaća i ciljeva osnovnoškolskog obrazovanja, škola može izvoditi poludnevne i jednodnevne izlete i ekskurzije te poduzimati druge odgovarajuće aktivnosti prema planu utvrđenom godišnjim planom i programom rada te školskim kurikulumom.

**5. Ishodišta i pokazatelji na kojima se zasnivaju izračuni i ocjene potrebnih sredstava za**

 **provođenje programa**

Na temelju Strategije Vladinih programa i Smjernica ekonomske i fiskalne politike za razdoblje 2023.-2025.Ministarstvo financija izradilo je Upute za izradu Prijedloga državnog proračuna, kao i Upute za izradu proračuna za proračunske korisnike i korisnike lokalnog proračuna te propisalo obrasce.

Makroekonomske i fiskalne projekcije osnova su za izradu prijedloga proračuna na svim razinama (država, županije, gradovi, općine) i podloga na temelju koje su proračunski korisnici dužni izraditi prijedloge financijskih planova.

Proračunski korisnik jedinice lokalne samouprave dužan je prihode i rashode za 2023. godinu planirati na razini podskupine ( treća razina računskog plana ), a projekciju plana za 2023. i 2024. godinu izraditi na razini skupine (druga razina računskog plana).

Proračunski korisnici u sklopu funkcija koje se decentraliziraju kod planiranja rashoda koji se financiraju prema minimalnim standardima dužni su primjenjivati financijske pokazatelje Ministarstva financija.

Procjena potrebnih sredstava temelji se na pokazateljima i projekciji kretanja broja učenika, broja zaposlenih, broja razrednih odjela , broja područnih škola i sl.

Izvori sredstava za financiranje rada škole su:

- *Opći prihodi i primitci*, skupina 636, državni proračun (Ministarstvo znanosti i

obrazovanja ) za financiranje rashoda za zaposlene, nabavku besplatnih udžbenika za učenike i rashoda za nabavku nefinancijske imovine i opremanje škole; također na kontu 636 planirani su i prihodi iz nenadležnog proračuna Grada Iloka za nabavku besplatnih radnih bilježnica i drugih obrazovnih materijala;

- *Opći prihodi i primitci*, skupina 671, lokalni proračun (Vukovarsko-srijemska županija)

 za materijalne i financijske troškove poslovanja te održavanje i obnovu nefinancijske

 imovine;

- *Vlastiti prihodi* od iznajmljivanja zemljišta, od sakupljanja papira, skupina 661, za

 provedbu dodatnih aktivnosti škole prema planu i programu rada, te obnovu

 nefinancijske imovine;

*- Prihodi po posebnim propisima*, skupina 652, sastoje se od prihoda od sufinanciranja

 roditelja za školsku kuhinju, izlete i ekskurzije kao i financiranje prehrane učenika slabijeg materijalnog stanja

Prihodi iz državnog proračuna planirani su na propisanoj razini za pokriće rashoda za zaposlene sukladno važećem Kolektivnom ugovoru. Manja odstupanja su moguća jer se svi ostali rashodi (bolovanja, pomoći i sl. naknade) ne mogu unaprijed predvidjeti.

Prihodi od Županije za financiranje rashoda prema minimalnim standardima planirani su primjenom zadanih indeksa. Polazišta za izradu planiranih prihoda i rashoda po osnovi stvarnog troškova su trogodišnji prosjeci potrošnje energenata po sadašnjim cijenama, prijevoza učenika, zdravstvenog pregleda djelatnika i usluga tekućeg i investicijskog održavanja građevinskih objekata, postrojenja i opreme.

U rashodima za materijalne – opće troškove prvo smo planirali obvezne rashode za komunalne usluge (voda, odvoz smeća, vodna naknada, deratizacija i dezinsekcija, dimnjačarke usluge), veterinarske usluge, telefon, PTT, računalne usluge, bankarske i sl. zatim rashode za sredstva za čišćenje, uredski materijal i pedagošku dokumentaciju. Nakon toga planiramo ostale troškove prema prioritetima funkcioniranja rada škole.

Vlastite prihode čine prihodi od iznajmljivanja poljoprivrednog zemljišta u vlasništvu škole i koriste se za nabavku materijala za rad školske zadruge i pokriće drugih rashoda sa svrhom podizanja kvalitete obrazovanja i učeničkog standarda.

Namjenski prihodi su prihodi od sufinanciranja roditelja za školsku kuhinju, osiguranje učenika, izleta, ekskurzija i sl.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Pokazatelji uspješnosti predstavljaju podlogu za mjerenje učinkovitosti provedbe programa,

stoga ih je potrebno brojčano iskazati ili jasno i nedvosmisleno izraziti. Isti će omogućiti školi praćenje i izvještavanje o napretku i ostvarenju zadanih programa te dati informaciju o učinkovitosti,dugoročnim rezultatima te društvenim promjenama koje se postižu ostvarenjem cilja ( primjerice postizanje višeg stupnja pismenosti ). Ovakve pokazatelje je teže utvrditi i kvantificirati.

Utrošenim financijskim sredstvima ostvareno je redovno odvijanje nastavnog procesa, unatoč promijenjenim i posebnim uvjetima održavanja nastave. Nastavni plan i program za školsku godinu 2021./2022. u potpunosti je realiziran. Svi učenici uspješno su završili školsku godinu, a učenici VIII razreda upisali su željene programe srednjoškolskog obrazovanja. Osim redovite nastave učenici su uključeni u izbornu nastavu iz vjeronauka, njemačkog jezika, informatike te njegovanje srpskog jezika, zatim dodatnu nastavu iz većine predmeta, dopunsku nastavu i izvannastavne aktivnosti.

Ostvarena su postignuća učenika u dodatnom radu, novim oblicima integrirane nastave obilježeni su značajni dani u godini (Božić, Uskrs, Valentinovo, Majčin dan, Sv. Nikola i dr.)

Namjenskim sredstvima MZO-a nastavit će se opremati škole iz projekta Podrška provedbi cjelovite kurikularne reforme.

Zaposlenici se stručno usavršavaju i nadograđuju svoje kompetencije na seminarima i stručnim aktivima, kvaliteta samog nastavnog procesa podignuta je na višu razinu, na obostrano zadovoljstvo učenika i nastavnika. U tom smjeru posebno treba istaknuti uključenosti, dijela nastavnika od ove školske godine, u program mobilnosti Erasmus +.

Ciljevi i zadatci u 2023. godini su razvoj i uporaba kombiniranih metoda i oblika poučavanja koji potiču učenike na aktivno uključivanje u nastavni proces i timski rad, unapređenje postojeće i poticanje kvalitetne komunikacije na svim razinama, oblikovanje poticajnog okruženja za cjeloživotno učenje, međupredmetna povezanost i interdisciplinarnost sadržaja, rad s darovitom djecom, suradnja sa školama i ustanovama u bližem okruženju a sve radi stvaranja suvremeno orijentiranog odgojno-obrazovnog subjekta.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_

 Vlatka Sirovica,prof.